  Майя Бывальцева 2-тӥ толсуре Удмуртиын пилемо улоз, сайкиськылоз. Уйин зорен суро кот лымы усёз, лымыялоз, нуназе кӧня ке лымы усёз. Со сярысь Россиысь МЧС-лэн элькунъя валтӥсь управлениезлэн пресс-службаез ивортӥз.  Тӧл уйпал но шундыпуксён вискысь, лымшор но шундыпуксён вискы воштӥськыса, секундскын 7-12 метре пельтоз. Элькунъя уйин -3…-8, нуназе -1…-6 градус возиськоз. Сюресъёс вылын йӧвалег, лымы вӧлдэт. Омыр зӥбет луло узвесь юбоя 731 миллиметр луоз, омырлэн мускытлыкез – 81 процент.  Тегъёс: МЧС Удмуртия куазь Тол лымы  